Az NVB érdemi vizsgálat nélkül utasította el, hogy a brüsszeles kormányplakátokat vizsgálja
A hívő amerikai nőnek túlvilági élménye volt, a Mennyországot vélte látni.
A Párbeszéd nyújtott be kifogást a Nemzeti Választási Bizottságnál, hogy az a Brüsszel-ellenes plakátkampány, amelyet a magyar állam tájékoztató kampány néven folytatott, majd az Európai Néppárttal való összeveszés után beszüntetett, igazából egy politikai kampány.

Ez azért lenne érdekes, mert a politikai kampányokra sokkal szigorúbb szabályok vonatkoznak, nem véletlen, hogy a választások előtt az utóbbi pár évben szinte csak kormányzati tájékoztatásokat használ a Fidesz, nem pártüzeneteket.

A birtokunkba került határozat szerint azonban az NVB 5-3 arányban érdemi vizsgálat nélkül elutasította a Párbeszéd panaszát. A határozat alapján a párt arra a Szijjártó Péter-interjúra hivatkozott, amelyben a külügyminiszter azzal indokolta a plakátok szükségességét, hogy

  kampány van.

Ezt a BBC Hard Talk című műsorának adta.

Az NVB határozata szerint hiába mondta azt Szijjártó, hogy kampány van, ha egyszer nincs kampányidőszak, ezért az NVB szerint nem is lehet kampányolni. Szijjártó szavai pedig nem írják felül, hogy nincs kampányidőszak.
Belföld